Rederiet: «Det gikk fryktelig fort»
42-åringen fra Filippinene ble funnet i havet fem timer etter at det 56.000 tonn store skipet gikk til bunns utenfor kysten av Vietnamfredag. - Vi har snakket med ham, og fått en foreløpig forklaring om hva som har skjedd. Han har vært gjennom en svært sterk opplevelse, sier Ketil Andreassen, executive director i Gearbulk, til VG. Gearbulk har verdens største flåte av bulkskip, og kontrolleres av Jebsen-familien fra Bergen og japanske Mitsui O.S.K.Den filippinske kokken befinner seg om bord i den omanske taubåten «OLNG Muttrah». Herfra har han på telefon til rederiet forklart hvordan det norske lasteskipet kantret og sank. - Det han har fortalt, gjør at vi vet med hundre prosent sikkerhet at skipet har gått ned, sier Andreassen. I tillegg til kokkens vitnemål, er det to andre faktorer som viser at uansett hva som har skjedd – har det skjedd fort: * To livbåter og to flåter som er funnet i området der skipet gikk ned var begge tomme. * Ingen på broen rakk å fortelle hva som var galt før det var for sent. - Vi fikk et nødsignal som ble automatisk utløst fra skipet. Et distress-signal ble også oppfattet av en japansk stasjon. Både de og vi forsøkte å få kontakt med skipet, men alle forsøkene var mislykket, sier Andreassen. - Det betyr at det har gått fort? - Ja, det har nok gått fryktelig fort, sier Andreassen. Sammen med den overlevende kokken fant redningsmannskapet to omkomne. Ifølge vietnamesiske aviser skal en av dem ha vært skipets kaptein.Når dagslyset søndag igjen når farvannene utenfor Vietnam, tar en rekke fartøyer opp igjen søket etter de 16 forsvunne filippinske sjøfolkene som var om bord på det norske lasteskipet. - Vi håper fortsatt å finne flere overlevende. Når det er én som har overlevd, er det flere som kan overleve. Vi håper og tror at det kan være andre som har klart å få på seg flyteutstyr og funnet noe de kan holde seg flytende på, sier Andreassen. Det bare åtte år gamle skipet forlot 30. desember Kuantan i Malaysia og var ifølge rederiet på vei til Kina, fullastet med bauksitt i alle skipets fem lasterom. – Det sank trolig som følge av den tunge lasten og de dårlige værforholdene, sier en talsmann for redningstjenesten i Vietnam, ifølge NTB. Flere bulk-ulykker Det har skjedd en rekke ulykker med bulkskip etter at fuktighet har kommet inn i lasterommene – og ført til at tørrlast har endret konsistens og forskjøvet seg raskt. De to norske forsikringsselskapene Skuld og Gard, to av verdens største innen skipsforsikring, har begge egne nettsider dedikert til problematikken. SKULD:Pocket Guide to bulk mineral cargo liquefaction GARD:Cargo liquefaction Gearbulk vil foreløpig ikke kommentere årsaken til ulykken. - Det er for tidlig å si noe om årsaken. Vi bruker alle våre krefter på å finne flere overlevende, sier Andreassen. - Dette er en forferdelig katastrofe for alle som er involvert. For familiene som er rammet, for oss som rederi. Vi er sterkt preget av det som har skjedd, både sjøfolk, styret, eiere og alle andre ansatte, sier han. «Bulk Jupiter» Et av syv tilnærmet identiske søsterskip, eid og operert av ulike selskaper under Gearbulk-paraplyen. Gearbulk eies av Jebsen-familien og japanske Mitsui O.S.K. Bygget: 2006 Dødvekt: 56.009 dwt Lengde: 189,9 m Bredde: 32,6 m Dyptgående: 12,7 m Størrelse: 32.000 brt Fart: 14,5 knop Kraner: 4x30 m Gantry Mannskap: 19 Flagg: Bahamas
Da norskeide «Bulk Jupiter» kantret og sank, gikk det så raskt at mannskapet aldri rakk å sende ut nødsignal. Den eneste overlevende: Kokken Anjelito Rojas (42). raskt at mannskapet aldri rakk å sende ut nødsignal. Den eneste overlevende: Kokken Anjelito Rojas (42).